O Scenic Railway ye un antigo trenet menero inclinau emplegau en l'actualidat con fins toristicas. A sección con mas pendient d'o recorriu tien 52 graus, estando a largaria total de 310 m. Fue construyiu orichinalment ta una mena de carbón y lutita bituminosa que operaba en a val de Jamison en a decada de 1880 ta poder puyar as materias primas quitadas d'a mena. De 1928 a 1945 levaba carbón entre semana y pasachers os cabos de semana. A mena de carbón zarró en 1945, quedando asinas o trenet nomás como atracción toristica. O Scenic Railway estió zarrau temporalment o 13 de chinero de 2013 (encara que o Skyway, Cableway y Walkway continoron ubiertos) ta prencipiar as obras de millora tanto d'as vías como d'os vagons. Os treballos se rematoron y o trenet se reubrió en abril de 2013. O Scenic Railway diz estar o tren de pasachers y o funicular más inclinau d'o mundo. Manimenos o trenet fa servir un sistema de cabrestante y no un vagón con contrapeso, por o que tecnicament no estaría un funicular, sino una mena d'ascensor inclinau. L'autentico funicular más inclinau d'o mundo se troba en Stoosbahn, Suiza.